Κανονισμός (ΕΟΚ) αριθ. 3473/80 της Επιτροπής της 30ής Δεκεμβρίου 1980 περί προσαρμογής ορισμένων κανονισμών του τομέα των λιπαρών ουσιών λόγω της προσχωρήσεως της Ελληνικής Δημοκρατίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, τη συνθήκη περί ιδρύσεως της Ευρωπαϊκής Οικονομικής Κοινότητος, τη συνθήκη περί προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας [1], και ιδίως το άρθρο 146 της συνημμένης πράξεως, Εκτιμώντας: ότι, δυνάμει του άρθρου 22 της πράξεως προσχωρήσεως, πρέπει να προσαρμοσθούν, σύμφωνα με τις κατευθύνσεις που καθορίζονται στο παράρτημα II της πράξεως, οι κανονισμοί: - (ΕΟΚ) αριθ. 1204/72 της Επιτροπής της 7ης Ιουνίου 1972 περί λεπτομερειών εφαρμογής του καθεστώτος ενισχύσεως για τους ελαιούχους σπόρους [2], όπως τροποποιήθηκε τελευταία από τον κανονισμό (ΕΟΚ) αριθ. 2924/80 [3]· - (ΕΟΚ) αριθ. 2960/77 της Επιτροπής της 23ης Δεκεμβρίου 2977 περί των λεπτομερειών πωλήσεως του ελαιολάδου που ευρίσκεται στην κατοχή των οργανισμών παρεμβάσεως [4], όπως τροποποιήθηκε τελευταία από τον κανονισμό (ΕΟΚ) αριθ. 2309/80 [5]· - (ΕΟΚ) αριθ. 3136/78 της Επιτροπής της 28ης Δεκεμβρίου 1978 περί των λεπτομερειών εφαρμογής του καθεστώτος καθορισμού με διαγωνισμό της εισφοράς κατά την εισαγωγή ελαιολάδου [6], όπως τροποποιήθηκε τελευταία από τον κανονισμό (ΕΟΚ) αριθ. 1037/79 [7]· ότι εξάλλου, πρέπει να προσαρμοσθεί ο κανονισμός (ΕΟΚ) αριθ. 3172/80 της Επιτροπής της 5ης Δεκεμβρίου 1980 περί των λεπτομερειών εφαρμογής του καθεστώτος ενισχύσεως στην κατανάλωση για το ελαιόλαδο [8], που αντικατέστησε τον κανονισμό (ΕΟΚ) αριθ. 557/79 [9], ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Ο κανονισμός (ΕΟΚ) αριθ. 1204/72 τροποποιείται ως εξής: α) Στο άρθρο 27 παράγραφος 2 πρώτο εδάφιο προστίθεται η ακόλουθη ένδειξη: "Εισαχθέντες σπόροι ή μίγματα"· β) στο άρθρο 27 παράγραφος 2 δεύτερο εδάφιο περίπτωση β) προστίθεται η ακόλουθη ένδειξη: "Προορίζεται να τεθεί υπό το καθεστώς ελέγχου που προβλέπεται στο άρθρο 2 του κανονισμού (ΕΟΚ) αριθ. 2114/71 ή να περιέλθει σε κατάσταση που να το αποκλείει από το δικαίωμα ενισχύσεως". 2. Στο άρθρο 16 παράγραφος 2 του κανονισμού (ΕΟΚ) αριθ. 2960/77 προστίθεται η ακόλουθη ένδειξη: "Εξαγωγή στο πλαίσιο του κανονισμού (ΕΟΚ) αριθ. 2960/77" . 3. Στο άρθρο 4 παράγραφος 1 του κανονισμού (ΕΟΚ) αριθ. 3136/78 προστίθεται η ακόλουθη ένδειξη: "- ύψος εισφοράς (σε εθνικό νόμισμα) ανά 100 χγρ" . 4. Ο κανονισμός (ΕΟΚ) αριθ. 3172/80 τροποποιείται ως εξής: α) στο άρθρο 4 παράγραφος 1 προστίθεται η ακόλουθη ένδειξη: "- (ΕΟΚ)- Ε για τις επιχειρήσεις που εδρεύουν στην Ελλάδα" · β) στο άρθρο 14 παράγραφος 2 περίπτωση α) δεύτερη παύλα οι όροι "για την Ελλάδα" καταργούνται· γ) στο παράρτημα προστίθεται το σύμβολο "ΕΚ" Άρθρο 2 Ο παρών κανονισμός αρχίζει να ισχύει την 1η Ιανουαρίου 1981. Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε Κράτος Μέλος. Έγινε στις Βρυξέλλες, στις 30 Δεκεμβρίου 1980.

[Source: multi_eurlex | Tokens: 2659]